**הצעת חוק רישוי שירותי לרכב, התשע"ו-2016**

**פרק ז'**

נוסח לדיון ביום 28.2.2016

|  |  |  |
| --- | --- | --- |
|  |  | פרק ז': ייצור מוצרי תעבורה |
|  |  | סימן א': הגדרות |
| הגדרת מוצר תעבורה – פרק ז' | 78ו. | בפרק זה, "מוצר תעבורה" – מוצר תעבורה שקבע השר בצו, בהתחשב בטעמים בטיחותיים או סביבתיים ובהסכמת שר האוצר ושר הכלכלה, המיועד לשיווק בישראל בלבד, ולמעט מוצרי תעבורה לרכב מסוג T כמשמעותו לפי פקודת התעבורה ולרכב הפטור מחובות רישום ורישוי לפי הפקודה האמורה. |
|  |  | סימן ב': רישיון לייצור מוצרי תעבורה |
| רישיון לייצור מוצרי תעבורה  | 79.  | (א) מי שהתקיימו בו כל אלה, זכאי לקבל רישיון לייצור מוצרי תעבורה: |
|  |  |  | (1) הוא עוסק מורשה או תאגיד רשום כדין בישראל שאחד מבעלי העניין בו לפחות ומנהלו הכללי הם תושבי ישראל; |
|  |  |  | (2) לרשותו מקום וציוד המתאימים לייצור מוצרי התעבורה שאותם הוא מבקש לייצר ולאחסונם; |
|  |  |  | (3) לרשותו אדם הממונה על תהליכי הייצור במפעל שהוא בעל השכלה, ידע וניסיון בתחום מוצרי התעבורה, הכל כפי שקבע השר; |
|  |  |  | (4) הוא הציג הסכם שנתי לשלוש שנים לפחות עם מעבדה מוסמכת לרכב, לשם פיקוח על ייצור מוצרי התעבורה במפעל הייצור לפי הסדרי פיקוח שקבע השר, כדי להבטיח, בין היתר, את התאמת הייצור הסדרתי של מוצר התעבורה לאבטיפוס של מוצר התעבורה; |
|  |  |  | (5) הוא הציג למנהל הסדרי פיקוח פנימיים הולמים, להבטחת איכות ולבקרת איכות, על עבודת הייצור המתבצעת במפעל, בין השאר כדי להבטיח את התאמת הייצור הסדרתי של מוצר התעבורה לאב-טיפוס של מוצר התעבורה. |
|  |  |  |
|  |  | סימן ב': אישור לייצור מוצר תעבורה  |
| חובת קבלת אישור לייצור דגם של מוצר תעבורה | 80.  | לא ייצר אדם מוצר תעבורה, אלא אם כן קיבל אישור לייצור דגם של מוצר התעבורה לפי הוראות סימן זה, ובהתאם לתנאי האישור ולהוראות לפי חוק זה. |
|  אישור לייצור דגם של מוצר תעבורה במפעל | 81.  | (א) מי שנתקיימו בו כל אלה זכאי לקבל אישור לייצור דגם של מוצר תעבורה: |
|  |  |  | (1) הוא בעל רישיון לייצור מוצרי תעבורה לפי סעיף 79; |
|  |  |  | (2) הוא הציג למנהל אישור ממעבדה מאושרת כי האב-טיפוס של מוצר התעבורה שאותו הוא מבקש לייצר במפעל הייצור עומד בדרישות תקן רשמי, ואם לא קיים לגבי המוצר תקן רשמי – הציג למנהל אחד מאלה: |
|  |  |  |  | (א) אישור ממעבדה מוסמכת לרכב כי האב-טיפוס עומד בדרישות תקינה שקבע השר, לאחר התייעצות עם שר הכלכלה, בהתבסס על דרישות תקינה אירופיות או דרישות תקינה פדראליות (בפסקת משנה זו – דרישות תקינה זרות); דרישות התקינה שיקבע השר כאמור יהיו ברמת בטיחות שוות ערך לדרישות התקינה הזרות ולא ייקבעו בהן דרישות מחמירות מהן; |
|  |  |  |  | (ב) לעניין מוצר תעבורה שקיימות לגביו דרישות תקינה של האיחוד האירופי – אישור ממעבדה מוכרת אירופית או מעבדה מוסמכת לרכב, על עמידתו בדרישות תקינה כאמור, או בתקן של אחת ממדינות האיחוד האירופי ובלבד שדרישותיו של אותו תקן תואמות לרמת הבטיחות שנקבעה בדרישות התקינה של האיחוד האירופי ושפועלים לפי התקן כאמור באותה מדינה; |
|  |  |  |  | (ג) לעניין מוצר תעבורה שקיימות לגביו דרישות תקינה פדראליות – אישור ממעבדה מוכרת אמריקאית על עמידה בתקן או בתקנה פדראליים; |
|  |  |  |  | (ד) לעניין מוצר תעבורה שקיים לגביו תקן ישראלי שאינו תקן רשמי, שקבע השר בצו, לאחר התייעצות עם שר הכלכלה – אישור ממעבדה מוסמכת לרכב על עמידתו באותו תקן; |
|  |  |  |  | (ה) לעניין מוצר תעבורה שלא קיימות לגביו דרישות תקינה, תקנים או תקנות שבפסקאות משנה (א) עד (ד) – אישור ממעבדה מוסמכת לרכב על עמידתו בדרישות איכות ובטיחות שקבע השר, לאחר התייעצות עם שר הכלכלה, בהתבסס על מפרט שאישר מכון התקנים לפי חוק התקנים; |
|  |  |  | (3) הוא הציג תכנית לייצור מוצר התעבורה שאותו הוא מבקש לייצר במפעל הייצור, שאושרה על ידי מעבדה מוסמכת לרכב. |
|  |  | (ב) המנהל יציין ברישיון הייצור את הדגם של מוצר התעבורה שאותו רשאי בעל רישיון הייצור לייצר במפעל הייצור. |
|  |  | (ג) תוקפו של אישור לייצור דגם של מוצר תעבורה יהיה כתוקף הרישיון לייצור מוצרי תעבורה  |
|  |  | סימן ג': חובות בעל רישיון לייצור מוצרי תעבורה |
| ציוד, מיתקנים והסדרי פיקוח  | 82.  | בעל רישיון לייצור מוצרי תעבורה יחזיק במפעל הייצור מיתקנים וציוד מתאימים הנדרשים לתהליך הייצור ויפעל בכפוף להסדרי פיקוח לפי סעיף 79(א)(4) ו-(5). |
| ליקוי בטיחותי בייצור מוצר תעבורה | 83.  | גילה בעל רישיון לייצור מוצרי תעבורה כי יש פגם במוצר תעבורה שיוצר על ידו שעשוי להיות לו השפעה על בטיחות רכב בו הוא מותקן (להלן – ליקוי בטיחותי) , יודיע על כך למנהל, יפרסם הודעה בעניין בדרך ובמועד שקבע השר, באישור הוועדה, ויזמין אליו את כל מי שהוא העביר לו את החזקה במוצר שהליקוי הבטיחותי נוגע לו, זולת אם הראה כי קיים קושי ממשי באיתורו, לשם טיפול בליקוי, ללא תשלום, ואם לא ניתן לתקנו – החלפתו ללא תשלום כנגד החזרתו. |
| חובת סימון מוצר תעבורה | 84.  | בעל רישיון לייצור מוצרי תעבורה יסמן בתום תהליך הייצור על גבי מוצר התעבורה שהוא מייצר או אריזתו פרטים אלה: מספרו הקטלוגי, ארץ ייצורו, שם היצרן או סמלו המסחרי, , מענו ולפי איזה דרישות תקינה הוא יוצר. |
| תיאור מוצר תעבורה | 85.  | בעל רישיון לייצור מוצרי תעבורה יתאר תיאור מלא ונכון של מוצרי התעבורה שהוא מייצר. |
| ייצור מוצר תעבורה שלא לפי תכנית הייצור או שאינו זהה לאב-טיפוס  | 86.  | (א) בעל רישיון לייצור מוצרי תעבורה לא ייצר מוצר תעבורה אלא אם כן המוצר יוצר לפי תכנית ייצור שאישר המנהל והוא זהה לאב-טיפוס של מוצר התעבורה כאמור בסעיף 81(א)(2) ו-(3) שאישר המנהל. |
|  |  | (ב) המנהל רשאי להורות לבעל רישיון לייצור מוצרי רכב להפסיק את הייצור של דגם מוצר תעבורה שיוצר שלא בהתאם לתכנית הייצור או שאינו זהה לאב-טיפוס של מוצר התעבורה כאמור בסעיף 81(א)(2) ו-(3), עד למילוי תנאים שיורה לו, ובלבד שנתן לבעל הרישיון הזדמנות לטעון את טענותיו. |
|  |  | (ג) המנהל רשאי להורות לבעל רישיון לייצור מוצרי תעבורה שייצר מוצר תעבורה שלא לפי תכנית הייצור או שדגם מוצר התעבורה שייצר אינו זהה לאב-טיפוס שנקבע בתכנית הייצור, להזמין אליו את כל מי שהוא העביר לו את החזקה במוצר התעבורה הנוגע בדבר, לשם תיקון המוצר והתאמתו לתכנית הייצור; לא ניתן לתקן את מוצר התעבורה – רשאי המנהל להורות לבעל הרישיון להחליף את מוצר התעבורה, או, בלי לגרוע מהוראות כל דין – להורות לבעל הרישיון להשיב למי שהוא העביר לו את החזקה במוצר את התמורה ששילם בעדו. |
| ייצור מוצר תעבורה במפעל הייצור | 87.  | בעל רישיון לייצור מוצרי תעבורה לא ייצר מוצר תעבורה אלא במפעל הייצור שאישר המנהל לפי סעיף 79(א)(2). |
| אחריות למוצר תעבורה | 88.  | בעל רישיון לייצור מוצר תעבורה ייתן למוצר תעבורה שהוא מייצר אחריות לתקופה שלא תפחת משלושה חודשים או לנסיעה של 6,000 קילומטרים מיום התקנת המוצר ברכב, ככל שנדרשת התקנה כאמור לצורך השימוש במוצר, ואם לא נדרשת התקנה – מיום המסירתו ה ללקוח על ידי בעל רישיון סחר במוצרי תעבורה, הכל לפי המוקדם; השר, באישור הוועדה, רשאי לשנות את התקופה או ואת מספר הקילומטרים כאמור בסעיף זה.  |